Kombinácia Glimbaxu a Junior-anginu
Dobrý večer,ako často môžem kombinovať GLIMBAX sprej a cmúlacie tabletky JUNIOR -ANGIN ?
Ďakujem za odpoveď .
Dobrý deň,
ďakujeme za Vašu otázku.
Liek Glimbax je odporúčané podávať dva vstreky 2- až 3-krát denne. Zdravotnícku pomôcku Junior-angin je možné podávať v dávke maximálne 3 pastilky denne. Medzi podaním lieku Glimbax a zdravotníckej pomôcky Junior-angin je potrebné zachovať odstup minimálne 2-3 hodiny.
Prajem pekný zvyšok dňa.
S pozdravom
PharmDr. Veronika Kiabová